Jastrzymbie: rozbitŏ grupa dilerōw narkotykōw
Gyricht Rejōnowy w Jastrzymbiu-Zdroju tymczasowo heresztowoł trzech dilerōw narkotykowych. Zastawiyni to chopi, co im je 26, 38 i 53 lŏt. Kryminalni zabezpieczyli społym 110 gramōw amfetaminy, bez 540 pilōw ecstasy jak tyż bez 410 gramōw marihuany. Ôkrōm tego, kryminalni zabezpieczyli 10 tysiyncy złotych, co snŏdź były z przestympczego procederu. Za popołniōne przestympstwa grozi im do 10 lŏt heresztu.
Zastawiynie dilerōw to je efekt intynsywnyj roboty ôperacyjnyj policyjōnōw z Zespołu do Zwalczaniŏ Przestympczości Narkotykowyj. Podyjzdrzani to chopi, co im je 26, 38 i 53 lŏt. Kryminalni zabezpieczyli społym 110 gramōw amfetaminy, bez 540 pilōw ecstasy jak tyż bez 410 gramōw marihuany. Czyńść narkotykōw była już poporcjowanŏ i narychtowanŏ na przedej.
Ôkrōm tego kryminalni zabezpieczyli 10 tysiyncy złotych, co snŏdź były z przestympczego procederu. Pōnadto śledczy znŏdli 16 kg krojanki tabakowyj. Straty Szacu Państwa skuli niyzapłacōnego podatku akcyzowego rachuje sie na kwotã kole 13 tysiyncy złotych. Pokŏzało sie, iże 26-letni miyszkaniec Jastrzymbiŏ, za wcześniyjsze przestympstwa narkotykowe, musioł nosić ekstra ôbōjka nadzoru elektrōnicznego.
Jak ôbsztalowali śledczy, dilerzi przedŏwali narkotyki postrzōd pŏrunŏstu ôsōb, w tym tyż z Jastrzymbiŏ-Zdroju. Grozi im kŏra nawet 10 lŏt heresztu. W piōntek na antrag policyjōnōw i prokuratora, ôstali decyzyjōm gyrichtu tymczasowo heresztowani na trzi miesiōnce. Jastrzymbscy dilerzi w wiynziyniu mogōm przepyndzić nawet 10 lŏt.
Zdrzōdło: KMP Jastrzymbie
pol_Latn szl_Latn szl_Latn szl_Latn szl_Latn szl_Latn